Bugʻ-havo bolgʻasi. Bugʻ-havo bolgʻasi — kompressordan beriladigan bugʻ yoki siqilgan havo yordamida ishlaydigan bolgʻa. Biri shabotga oʻrnatilgan, ikkinchisi harakatlanuvchi babaga mahkamlangan ikkita bolgʻa zagotovkani plastik deformatsiyalaydi (shaklini oʻzgartiradi). Tuzilishiga koʻra, staninasi ravoqsimon va koʻpriksimon qilib yasalgan bir yoki ikki ustun (stoyka)li Bugʻ-havo bolgʻasi b. boʻladi.